Hier waar ek nou is – eShop @ BM
Hier waar ek nou is quantity
SKU: 9781485312765 Categories: Outobiografie, Protea Boekhuis, UITGEWER
OPSOMMING: Hierdie boek is die kroniek van 'n ma se reis ná die selfdood van haar 19-jarige dogter, Jessica. Dit bereis die intense fases van rou en verlies. Dié reis is verweef met haar eie fisiese reise na Suidoos-Asië en ander soms ongewone bestemmings. Jesse laat geen brief agter nie. Ma en dogter was na aan mekaar, al twee hoogs kreatief en passievol. Matty gaan op reis om huis te hou met haar smart. In dagboekinskrywings praat sy met Jess, probeer sy sin maak en probeer sy bo alles haar dogter se besluit en dood eer soos sy haar lewe geëer het. Sy vind troos in boeke en kunsmuseums. Dis 'n aanhoudende gesprek; liries en kreatief. Dis fragmentaries soos 'n spieël wat versplinter het, met baie lig tussen die skerwe.
Selfdood by tieners is nie meer raar nie, maar daar is min ouers wat hul vertwyfeling, woede, teleurstelling en smart so knap en liries kan verwoord soos hierdie skrywer, met so 'n breë verwysingsraamwerk van internasionale literatuur en beeldende kunswerke. Wat so eerlik en weerloos kan wees.
Dit sal spreek tot ouers wat agterbly ná die selfdood van 'n kind en tot mense wat lief is vir woorde en reise.
SKRYWER: Dis Matty Strydom se eerste boek. Sy is 'n TEFL-onderwyser wat oraloor die wêreld skoolgehou het. Sy is 'n leser en 'n soeker na antwoorde en skoonheid. Sy het dagboek gehou in haar donkerste dae en bewys dat die krake die plek is waar die lig inkom, dat die gebreekte kruik versterk word wanneer dit met goudbeleg weer aanmekaargeplak word.